Bryndís Hlöðversdóttir hefur starfað sem ríkissáttasemjari frá árinu 2015 , en þar áður var hún m.a . Rektor við Háskólann á Bifröst og starfsmannastjóri Landspítalans , og lögfræðingur ASÍ auk þingmennsku fyrir Alþýðubandalagið og Samfylkinguna , Ragnhildur Arnljótsdóttir hættir sem ráðuneytisstjóri í forsætisráðuneytinu um áramótin og Bryndís Hlöðversdóttir ríkissáttasemjari tekur við stöðunni . Ragnhildur flytur sig í utanríkisþjónustuna þar sem hún mun opna nýja fastanefnd Íslands hjá Evrópuráðinu í Strassborg , en hún tekur við því embætti 1. júní næstkomandi . Jafnframt verður hennar hlutverk að undirbúa formennsku Íslands í ráðinu sem hefst 2022 . Ragnhildur hefur gegnt embætti ráðuneytisstjóra í forsætisráðuneytinu í rúman áratug og unnið með á öðrum tug ráðherra en hún var áður ráðuneytisstjóri í félagsmálaráðuneytinu frá árinu 2004 og fulltrúi í sendiráðinu Brussel frá 2002 til 2004 . Hún starfaði í heilbrigðisráðuneytinu frá árinu 1995 og á Alþingi frá árinu 1993 .